অসমে বিজেপিতে ভাঙন! দল ছাড়লেন ৪ বারের সাংসদ রাজেন গোহাইন

ওয়েবডেস্ক- পদ্ম শিবিরে বড়সড় ভাঙন। দল ছাড়লেন অসমে (Assam) বিজেপি (Bjp) নেতা রাজেন গোহাইন (Assam BJP Leader Rajen Gohain) সহ আরও ১৭ জন। গোহাইন প্রাক্তন কেন্দ্রীয় মন্ত্রী, এবং চারবার বিজেপি সাংসদ ছিলেন। বৃহস্পতিবার সকলের পদত্যাগ পত্র জমা দিয়েছেন। ১৯৯৯ থেকে ২০১৯ সাল পর্যন্ত টানা চারবার নগাঁও সংসদীয় আসনের প্রতিনিধিত্বকারী গোহাইন। রাজ্য বিজেপি সভাপতি দিলীপ সাইকিয়ার কাছে পদত্যাগপত্র জমা দিয়েছেন। দলীয় সকল পদ এবং প্রাথমিক সদস্যপদ থেকে পদত্যাগ করেছেন।

সাংবাদিক বৈঠকে রাজেন গোহাইন জানিয়েছেন, অসমের জনগণের প্রতি তার প্রতিশ্রুতি পূরণে ব্যর্থ, তাই তাঁর পদত্যাগ।

আরও পড়ুন- ভারতে ক্যাম্পাস খুলবে ব্রিটেনের ৯ বিশ্ববিদ্যালয়

প্রাক্তন সাংসদ রাজেন গোহাইন ২০১৬ থেকে ২০১৯ সাল পর্যন্ত কেন্দ্রীয় রেল প্রতিমন্ত্রী হিসেবে দায়িত্ব পালন করেছিলেন। ২০২৬ সালে অসমে বিধানসভা নির্বাচন। তার আগে রাজেন গোহাইনের পদত্যাগ একটি বড়সড় ধাক্কা পদ্মশিবিরে বড়সড় ধাক্কা। গোহাইনের সঙ্গে পদত্যাগকারী ১৭ জন বিজেপি সদস্যও দিলীপ সাইকিয়ার কাছে তাদের চিঠি জমা দিয়েছেন। এরা সকলে দীর্ঘদিনের কর্মী।

দেখুন আরও খবর-